**ТД НА НАП ВАРНА**

Салонът за обслужване на клиенти се намира в сградата на ТД на НАП Варна, на адрес гр. Варна, бул. „Осми приморски полк“ №128, пощенски код – 9000, телефон – (052) 360 885, (052) 360 888.

Близо до сградата разпознаваеми за хората ориентири са завод Дружба и стадион „Черно море“.

Превозните средства на масовия градски транспорт и обслужващите ги спирки в близост до сградата са:

Спирка „Паметника за КК“ - автобуси №№31, 31А, 118, 118А, 148, 7

Спирка „Паметника 2 за център“ – автобуси №№148, 118, 7, 31, 31А

Спирките са на приблизително отстояние от около 30 или 40 м. от сградата на ТД на НАП Варна.

От спирка „Паметника за КК“ се тръгва в посока център и след няколко метра се пресича булеварда на светофар. С леко отклонение в ляво се стига до входа за пешеходци и се изминават около 50-60 м. покрай открития паркинг пред сградата. Следват 6 стъпала за изкачване до входа на сградата. Вдясно на стъпалата е инсталирана хидравлична платформа за хора с увреждания.

От спирка „Паметника 2 за център“ се преминава през подлез, след което се тръгва надясно и се слиза по няколко широки стъпала вляво. След няколко метра е входа за пешеходци, след който се изминават около 50-60 м. покрай открития паркинг пред сградата. Следват 6 стъпала за изкачване до входа на сградата. Вдясно на стъпалата е инсталирана хидравлична платформа за хора с увреждания.

Наличен е паркинг пред сградата, на входа на който има бариера и кабина/пропускателен пункт за охрана. На паркинга са осигурени 4 места за хора с увреждания в непосредствена близост до централния вход на сградата.

Салонът за обслужване на клиенти се намира на първия етаж в сградата. След входа вляво има коридор, където вляво са позиционирани 3 устройства на Системата за управление на опашките. В края на коридора и по продължението му вляво е обособен салон за изчакване на клиенти, снабден със светлинни табели на системата за опашки, без включено гласово известяване и гише „Информация“. Дежурните служители на гишето могат да оказват асистирана помощ на клиентите с увреждания. След салона за изчакване на клиенти непосредствено вдясно се намира салонът за обслужване на клиенти. Същият е с П-образна форма с наличието на 3 колони, разположени по средната ос на помещението.